…însă România se numără printre statele membre cu cea mai puternică majorare a vânzărilor, atât de la o luna la alta, cât şi în ritm anual, arată datele Eurostat.
Vânzările cu amănuntul au crescut cu 0,1% în zona euro şi cu 0,3% în UE, în luna ianuarie 2024 comparativ cu luna decembrie 2023.
Cele mai importante creşteri au fost în Luxemburg (7,6%) şi România (3,8%). În ritm anual, vânzările cu amănuntul au scăzut cu 1% în zona euro şi cu 0,6% în UE. Şi în acest caz, România este printre ţările cu cea mai puternică creştere a vânzărilor, graţie unui avans de 6,7%, fiind devansată doar de Luxemburg, unde ele au crescut cu 7,2%.
Eurostat subliniază că, în luna ianuarie comparativ cu decembrie, vânzările cu amănuntul în UE au fost influenţate de creşterea, cu 1,2%, a vânzărilor de carburanţi, precum şi de creşterea cu 0,8% a vânzărilor de produse alimentare, băuturi şi ţigări.
În cazul României, Institutul Naţional de Statistică a informat anterior că volumul cifrei de afaceri din comerţul cu amănuntul, în luna ianuarie 2024, a crescut, faţă de luna ianuarie 2023, cu 6,6%.
CITEȘTE ȘI: